জানা যায়, এবারের একাদশ জাতীয় সংসদ নির্বাচনে আ’লীগের রয়েছেন দু’প্রার্থী। বর্তমান সংসদ সদস্য মুহিবুর রহমান মানিক ও জেলা আ’লীগের তথ্য ও প্রযুক্তি বিষয়ক সম্পাদকা শামীম আহমদ চৌধুরি। এরা দু’জনই আ’লীগের হেভিওয়েট প্রার্থী। কে পাচ্ছেন দলীয় প্রতিক নৌকা, কে হবেন নৌকার মাঝি, মানিক না শামীম, সেদিকে চেয়ে আছেন তাদের নেতা-কর্মী ও সমর্থকরা। সম্প্রতি আ’লীগের এ দু’প্রার্থী দোয়ারাবাজারে পাল্টা পাল্টি গণসমাবেশ করেছেন। শামীম আহমদ চৌধুরি নৌকার সমর্থনে দোয়ারাবাজারে বিশাল গণসমাবেশ করেন এবং নিজের প্রার্থীতার কথা বলে নৌকায় ভোট চান। এরপর ২০ অক্টোবর সাংসদ মুহিবুর রহমান মানিক দোয়ারাবাজার সরকারি মডেল হাইস্কুল মাঠে বিশাল গণসমাবেশে করে বিভিন্ন উন্নয়নের চিত্র তুলে ধরে নৌকার পক্ষে নিজের প্রার্থীতার কথা জানান দিয়ে তিনিও নৌকায় ভোট চান দোয়ারাবাসীর কাছে। এ আসনে তারা কেউ কাউকে ছাড় দিতে নারাজ।